ועדת הכספים, כנסת 24, פרוטוקול מספר 16, 2021-05-25 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני רוצה להגיד לחברי הוועדה – החברים יודעים את המציאות שבה אנו חיים, שהיא קשה מנשוא.

משה גפני: זה דבר שאי אפשר להבין, איך מדינה מתנהלת בצורה הזאת.

משה גפני: יש לנו למשל את הנושא של ניצולי השואה, שהגיע אלינו מכתב שצריך לעדכן את המדד – אנחנו אז עשינו את המדד הקהילתי לניצולי השואה, ופתאום התברר שהשר שחתום על המכתב זה לא השר, השר התפטר, זה השר לשוויון חברתי אז שר האוצר לא יכול לחתום, ואנחנו בינתיים מתגלגלים עם העניין הזה כבר הרבה זמן.

משה גפני: אני מניח שאני אביא גם בלי שיגיעו התקנות, אנחנו נביא את זה לדיון בגלל שניצולי השואה סובלים כי מחליפים שרים ובעיקר לא מטפלים.

משה גפני: אותו דבר גם לא מטפלים בנושא של מס רכוש וקרן פיצויים, ששמתי את זה על סדר היום אפילו שאין עדין תקנות, וכנ"ל לגבי הפיצויים של נפגעי מירון.

משה גפני: בקיצור, אין שרים, השרים מתחלפים והפקידים עושים כרצונם, עושים מה שנוח להם.

משה גפני: אנחנו לא נרפה מהעניין ונצטרך את הנושא הזה וכל נושא שעומד על סדר היום – יש גם את היועצים החינוכיים.

משה גפני: על מה את ביקשת?

קריאה: כן, הפסיכולוגים החינוכיים.

משה גפני: בסדר, אנחנו נפקח ונעשה את עבודתנו – לפחות שאנחנו נעשה את זה.

משה גפני: אנחנו מתחילים בתקנות לעידוד השקעות הון (שינוי התוספת השנייה לחוק) (הוראת שעה), התשפ"א2021 (אזורי תעשייה מרחביים בנפת אשקלון כאוזר פיתוח א').

משה גפני: אני מקדם בברכה את ראש העיר תומר גלאם.

משה גפני: במבצע "שומר החומות" רבים סבלו מירי ומכל מה שנלווה לעניין הזה ואפילו גוש דן היה במידה כזאת או אחרת בתוך העניין אבל בוודאי בשפלה, בדרום ובכל המקומות.

משה גפני: הסמל שהפך להיות במבצע שומר החומות זה אשקלון.

משה גפני: אשקלון קיבלה הכי הרבה מטחים ובאמת תושבי אשקלון, כמו כל תושבי הדרום, הם גיבורים בעינינו.

משה גפני: אנשים שעמדו בגבורה בעניין הזה וסבלו סבל לא פשוט.

משה גפני: עכשיו אנחנו מביאים לדיון את מה שביקשנו, שיהיו תקנות לעידוד השקעות הון, את מה שדיברנו כבר פעם בוועדה – תומר, אתה העלית את העניין הזה, ובינתיים התברר שיש בעיה משפטית והיינו צריכים לטפל בזה.

משה גפני: שגית, את רוצה להגיד בעניין הזה?

שגית אפיק: תתחיל ואני אגיד בהמשך.

משה גפני: בסדר.

משה גפני: מי מעלה את התקנות?

תמיר כהן: אני ראש המטה הכלכלי של שר האוצר.

תמיר כהן: כבוד יושב-הראש, אני אתייחס בכלליות: כל עניין החרגת ניצולי השואה מחוק השכר הממוצע במשק זאת יוזמה שעשינו ביחד דאז, שכללה גם את נכי צה"ל.

תמיר כהן: מבחינתנו שר האוצר ממתין כדי לחתום ולהעביר את הצו - -

משה גפני: מה זה מבחינתנו?

משה גפני: המדינה לא הביאה.

משה גפני: שר האוצר הוא מצוין, יקבל פרס ישראל אבל מה יקבל השר לשוויון חברתי?

משה גפני: שיישאר לו עוד איזה פרס.

משה גפני: עד עכשיו זה לא מגיע, זה היה בסדר היום והשר חתם.

תמיר כהן: ללשכת שר האוצר לא הגיע המסמך.

תמיר כהן: בשנייה שהוא יגיע, זה על דעת כל גורמי המקצוע באוצר ועל דעת שר האוצר, ויעבור במהירות לוועדת הכספים.

משה גפני: אז לא להגיד שזה עדין מתעכב?

תמיר כהן: מאה אחוז להגיד, רק רציתי להבהיר ברשותך.

תמיר כהן: לעניין פיצויי מס רכוש – אז קודם כל, יהיה דיון בשלב מאוחר יותר אבל מהרגע הראשון הצוותים של רשות המיסים ושל קרן הפיצויים נמצאים בשטח ומסייעים לרשויות וגם לתושבים בגין הנזקים הישירים ויפרטו את זה לאחר מכן, וגם שר האוצר סייר בכל המקומות – אנחנו באים לתת את המענה.

תמיר כהן: גם לאחר מכן, לעניין הנזק העקיף – יהיה דיון רחב.

תמיר כהן: רק צריך לעדכן שאתמול בלילה, לאחר מאמץ רב של הצוותים גם ברשות המיסים וגם במשרד האוצר, הופצו תקנות להערות ציבור, שבתקווה יגיעו לשולחן הוועדה ויאושרו בשבוע הבא.

תמיר כהן: לעניין אשקלון – עוד רגע זה יוצג בצורה סדורה על-ידי משרד האוצר ומשרד הכלכלה.

תמיר כהן: אפתח ואומר שגם לאחר הדיונים באוצר וגם לאחר שהוועדה פנתה והיועצת המשפטית של הוועדה ושל הכנסת הסבה את תשומת ליבנו לכך שמלבד שאנחנו נותנים עכשיו כהוראת שעה ומכניסים את אשקלון לתוספת השנייה באזור פיתוח א' וזה מבורך, לאחר מאמץ רב של הרבה גורמים, התוספת הכללית של החוק פוקעת בסוף 20-21 ולכן עמדת שר האוצר ועמדת שר הכלכלה היא להאריך את התוספת הזאת לשנתיים נוספות, ולעשות את שני הצדדים האלה יחד כי אנחנו לא רוצים להגיע לסוף השנה כשאין לנו בכלל יישובים בתוך התוספת של אזור פיתוח א'.

תמיר כהן: אז זה בפתח הדיון, כמובן יחד עם הוועדה.

תמיר כהן: זהו מבחינת השר.

משה גפני: בבקשה.

משה גפני: מי מציג את הבקשה?

סיוון סיגטי: אני מהלשכה המשפטית במשרד הכלכלה.

סיוון סיגטי: בהתאם למה שתמיר אמר, אני אקריא עכשיו את הנוסח שאנחנו העברנו לוועדה אבל אני מניחה שנצטרך לערוך בו תיקונים לאור מה שנאמר עכשיו, כמובן בכפוף לאישור הוועדה.

סיוון סיגטי: אז כרגע הנוסח הוא כזה: "תקנות לעידוד השקעות הון (שינוי התוספת השנייה לחוק) (הוראת שעה), התשפ"א-2021 בתוקף סמכותנו לפי סעיף 40ד(ב) לחוק לעידוד השקעות הון, התשי"ט-1959 (להלן – החוק), ובאישור ועדת הכספים של הכנסת, אנו מתקינים תקנות אלה: הוראת שעה 1.

סיוון סיגטי: (א) בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), יראו כאילו בתופסת השנייה לחוק, בחלק א', תחומי אזור פיתוח א', אחרי פסקה (3) בא – "(3א) נוסף על האמור בפסקה (3) לעניין נפת אשקלון – גם אזורי תעשייה מרחביים בתחומי רשות מקומית שבה רמה חברתית כלכלית נמוכה לפי אשכול 5 ובלבד שהיא לא נכללה בתוספת זו כנוסחה ערב פרסומן של תקנות לעידוד השקעות הון (שינוי התוספת השנייה לחוק) (הוראת שעה), התשפ"א-2021; (ב) בתקופה שמיום כ"ח בטבת התשפ"ב (1 בינואר 2022), עד יום ז' בטבת התשפ"ג (31 בדצבמר 2022), יראו כאילו אחרי התוספת הראשונה לחוק בא: "תוספת שנייה (סעיף 40ד) בתוספת זו – "אזור תעשייה" – שטח המיועד לתעשייה לפי תכנית מפורטת כמשמעותה בחוק התכנון והבנייה, התשכ"ה-1965; - -

שגית אפיק: אבל אם אתם מאריכים את הכל את לא צריכה את סעיף קטן (ב), לא?

סיוון סיגטי: נכון.

שגית אפיק: אז למה את מקריאה אותו?

שגית אפיק: מה אתם מביאים בפני הוועדה?

שגית אפיק: את רוצה להגיד את זה במילים ולא בהקראה?

סיוון סיגטי: אז אני יכולה להגיד במילים שכרגע, לשנים 21-22, אשקלון כלולה בתחומי אזור פיתוח א' בתוספת השנייה לחוק עידוד, וכלל התוספת – קרי, חלק ג' לתוספת השנייה, שאמור לפקוע ביום 31 בדצמבר 2021 מוארך בשנתיים – קרי, עד 31 בדצמבר 2023.

סיוון סיגטי: זה במילים פשוטות התיקון שכרגע על השולחן.

אופיר כץ: אזורי פיתוח א' לפני אשקלון, גם באים בהוראת שעה?

שגית אפיק: כן, זה מה שבעצם התעורר.

אופיר כץ: מתי זה התחיל בפעם הראשונה?

ינון אזולאי: התוספת הנוכחית - -

אופיר כץ: לא הנוכחית.

אופיר כץ: מתי התחילה הוראת שעה לאזורי פיתוח א'?

אופיר כץ: לפני אשקלון - -

סיוון סיגטי: התוספת השנייה לחוק עידוד השקעות הון נקבעה בשנת 2015 במסגרת תיקון 68 לחוק עידוד.

אופיר כץ: והיא הוארכה כבר או שזו פעם ראשונה?

סיוון סיגטי: היא הוארכה ב-2017, וכעת היא מוארכת פעם נוספת.

אופיר כץ: זאת אומרת, היא הוארכה פעם אחת לשנתיים ופעם אחת לשלוש שנים?

סיוון סיגטי: נכון, ולמעשה היא לא שונתה מאז שהיא נקבעה ב-2015.

ינון אזולאי: ועכשיו לעוד שנתיים, אז למה אתם לא הולכים להוראת קבע?

ינון אזולאי: אתם כל פעם מאריכים את זה - -

משה גפני: זה החוק.

ינון אזולאי: אי אפשר לשנות את החקיקה?

ינון אזולאי: אתה לא בעד לעשות את זה קבוע?

קריאות: אני לא יודע - - -

ינון אזולאי: מה אתה לא יודע?

משה גפני: ינון דקה, קודם כל שנדע על מה אנחנו מדברים.

משה גפני: אתם משנים עכשיו וקובעים שחוק לעידוד השקעות הון בהוראת שעה יוארך עד סוף 2023.

שגית אפיק: אזורי הפיתוח.

שגית אפיק: אני אגיד בשני משפטים: מה שלמעשה הובא בפני הוועדה זה תיקון לתוספת כך שאזור התעשייה הצפוני של אשקלון יתווסף כחלק מאזור פיתוח א'.

שגית אפיק: חוק עידוד השקעות הון מקנה הטבות מס והטבות שונות ליישובים שקבועים באזור פיתוח א' ובאזור פיתוח ב'.

שגית אפיק: אזורי הפיתוח נקבעו בתוספת והם הוארכו, למיטב ידיעתי, מאז ההתקנה ונשארו "as is" ומעולם לא שיניתם אותם.

שגית אפיק: מה שהביאו במקור בפני הוועדה – במסגרת אזור פיתוח א', אזור התעשייה הדרומי של אשקלון נכלל והוא קיים אבל אזור התעשייה הצפוני לא היה קיים.

שגית אפיק: לאורך השנים, בכל פעם שהוארכה התוספת, גם הוועדה העלתה שאלות ביחס לאזור התעשייה הצפוני של אשקלון וביקשה להכליל אותו, ובעצם הבקשה המקורית שהובאה על-ידי שני השרים – שר האוצר ושר הכלכלה – הייתה להוסיף את אזור התעשייה הצפוני של אשקלון לתוספת לאזור פיתוח א'.

שגית אפיק: זה היה מייצר מצב שבו בתום שנת 2021, כיוון שהבקשה המקורית הייתה להוסיף רק את אזור התעשייה הצפוני של אשקלון, היה נוצר מצב שבסוף דצמבר 21 כל התוספת פוקעת כי לא התבקשה הארכה שלה במקור, ואז היינו נותרים לכאורה בשנת 2022, ככל שהשרים לא היו מביאים בפני הוועדה בחודשים הקרובים הארכה נוספת של התוספת – היינו נותרים בשנת 2022 כאזור פיתוח א', אך ורק עם אזור התעשייה הצפוני של אשקלון.

משה גפני: זאת אומרת, אזור התעשייה הצפוני היה בפנים, ואזור התעשייה הדרומי היה בחוץ.

שגית אפיק: ועוד יישובים רבים מאוד.

משה גפני: זה היה דבר בלתי אפשרי.

שגית אפיק: אני מבינה שהבחינה המקצועית שנעשתה בימים האחרונים על-ידי משרד הכלכלה ועל-ידי משרד האוצר – תסבירו על זה – הגיעה למסקנה שנכון יהיה להביא בפני הוועדה תמונה מלאה ולא רק תוספת של אשקלון ולהמתין ולראות מה יתפתח.

שגית אפיק: זה נכון יותר כמובן בראש ובראשונה מבחינת הוועדה, שהיא מקיימת את הדיון הזה היום ולא בעוד כמה חודשים, ומקבלת את ההחלטה הזאת.

שגית אפיק: זה נכון גם שהוועדה תקבל את התמונה המלאה של מה הממשלה מתכננת לעשות עם זה, מה המשרדים מתכננים לעשות עם זה, ואני מבינה שהשתכנעתם גם במקצועית זה הדבר הנכון.

שגית אפיק: מישהו רוצה לפרט?

הראל שליסל: אני רכז תעשייה ומסחר באגף תקציבים במשרד האוצר.

שגית אפיק: למה מהאוצר?

שגית אפיק: משרד הכלכלה זה.

שגית אפיק: ..

משה גפני: כן, זה כלכלה.

משה גפני: רק שנדע, אני אומר לחברי הכנסת החדשים שהאמת היא שאגף התקציבים הוא בעל הבית של המדינה, אין דבר ששייך לאיזה משרד אבל אנחנו הולכים פורמלית, ופורמלית זה משרד הכלכלה.

משה גפני: כמובן שבלי אגף התקציבים המדינה לא תוכל להתקיים.

משה גפני: בבקשה, משרד הכלכלה.

לבנה זגורי: אני ממשרד הכלכלה.

לבנה זגורי: חברים, התעשיינים צריכים ודאות, צריכים המשכיות וצריכים לדעת איפה הם נמצאים.

לבנה זגורי: הם צריכים גם ביטחון.

לבנה זגורי: גם התעשיינים, גם היזמים המקומיים וגם יזמים לצורך העניין בחברות בין-לאומיות.

לבנה זגורי: ולכן, מאוד חשובה ההמשכיות ואישור התוספת לפחות לעוד - - -

משה גפני: זאת אומרת שכולם יכללו בעניין הזה ועד סוף 2023 תהיה הוראת שעה שחוק עידוד השקעות הון ימשיך כדי שתהיה ודאות.

לבנה זגורי: כן.

משה גפני: למה אם אנחנו מכניסים עכשיו את אזור התעשייה הצפוני של אשקלון לתוך אותה מערכת, למה זה צריך להיות בנפרד?

משה גפני: את שכנעת אותי – אני רוצה לעשות מפעל באזור התעשייה הצפוני, למה אני צריך להיות תלוי בזה?

הראל שליסל: אני רכז תעשייה ומסחר באגף התקציבים.

הראל שליסל: החלטת הממשלה דיברה על תוספת של אשקלון למשך - -

משה גפני: מה מעניין אותי החלטת הממשלה?

משה גפני: יש החלטת ועדת הכספים.

הראל שליסל: רגע, שאלת שאלה, תן לי לענות: החלטת הממשלה דיברה על תוספת של שנתיים שיש לה עלות תקציבית, וכנגד ההכנסה של אשקלון הובא מקור תקציבי, כולל כלל הנומרטור, ולכן זה מה שנקבע וכנגד זה יש מקור, אז אי אפשר עכשיו להאריך את אשקלון מעבר ואי אפשר להוסיף יישובים נוספים כי זה - -

שגית אפיק: לכלל התוספת יש מקור, נכון?

שגית אפיק: אתם הייתם ערוכים לזה.

הראל שליסל: אני אתייחס: לעניין הארכת כלל התוספת – לכאורה, בנושא של נומרטור, הוראות שעה לא נלקחות בחשבון וצריך להביא מקור כשרוצים להאריך הוראת שעה.

הראל שליסל: ספציפית לעניין של הוראת השעה הזאת – זאת הוראה שעה כפי שנאמר קודם על-ידי קודמיי, שמוארכת לדעתי החל מ-2011, בכל פעם לשנתיים-שלוש, בהיקף תקציבי מאוד-מאוד משמעותי של מיליארדים.

הראל שליסל: ולכן, האמירה שלנו שזה כבר הובא בחשבון במסגרת התחזיות.

הראל שליסל: לכאורה, אם לא היו מביאים את זה בחשבון במסגרת התחזיות, היה נוצר עכשיו "בור" או לצורך העניין מקור, תלוי איך מסתכלים על זה, של שלושה, ארבעה ויותר מיליארדי שקלים.

הראל שליסל: אז ההנחה שלנו הייתה שבחוק העידוד התוספת תוארך ולכן אין פה שיקולי נומרטור ככל שמאריכים את התוספת"as is" קדימה.

משה גפני: יש לי שאלה אליך: אני רוצה לדעת – הרי חוסר השכל פה מרקיע שחקים.

משה גפני: אני שואל אותך מה יקרה אם נקבל פה החלטה ונצביע על זה, שנכנסים לשכל הישר.

משה גפני: כל הסיפורים האלה של הנומרטור ושאין מקור תקציבי – מכירים את זה.

משה גפני: אנחנו מדברים עכשיו על תוספת שנעשתה בין לילה של כמה מיליארדים.

משה גפני: הרי מאריכים עכשיו את כל חוק עידוד השקעות הון על-פי ההחלטה שלהם עד סוף 2023.

משה גפני: למה אי אפשר לקבל החלטה אנחנו, לא הממשלה, שאנחנו מכניסים את אזור התעשייה הצפוני של אשקלון לחוק עידוד השקעות הון, ויחד הוא נוסע עם כל העגלה.

אופיר כץ: מה שיקרה אם אנחנו נפריד אותו – הוא כל פעם יצטרך לרדוף לבד אחרי זה ויהיה לו קשה יותר.

אופיר כץ: בתוך החבילה - -

שגית אפיק: אני מציעה שלא כיוון שברגע שהם אומרים שאין לזה מקור תקציבי, אני לא חושבת שזה נכון מצד הוועדה לכפות על הממשלה עניין שהוא בין היתר מדיניות של הממשלה.

שגית אפיק: אני כן חושבת שהוועדה צריכה לקיים דיון נוסף בעוד מספר חודשים בעניין הזה ואולי גם לתקן את החוק ולהפוך את התוספת הזאת לקבועה, וככל שהשרים ירצו לשנות ממנה, הם יוכלו להגיע לוועדת הכספים.

שגית אפיק: ברגע שתהפוך את התוספת להוראת קבע ולא לכזו שכל שנתיים פוקעת וכולנו צריכים להיכנס לבחינה מחודשת של הדברים – זה יפתור גם את הבעיה.

משה גפני: מה יקרה אם נצביע שהכל כלול בתוך העניין הזה?

שגית אפיק: מה יקרה אם תיתן לאשקלון - -

משה גפני: כן, להיות כמו כולם.

שגית אפיק: אין להם מקור תקציבי, זה לא עומד בתנאים של הנומרטור.

משה גפני: אתה אפילו לא מחייך כשאתה אומר "אין מקור".

משה גפני: מאיפה נולד המקור בלילה של מיליארדי שקלים של התוספת הזאת?

משה גפני: מאיפה זה נולד?

שגית אפיק: הם יכולים גם להחליט שהם מושכים את התקנות בסופו של דבר.

משה גפני: זאת אומרת, יש להם יותר כוח מאתנו.

שגית אפיק: אני רוצה להגיד לך שהם הביאו לכאן אך ורק תוספת של אשקלון לשנה.

שגית אפיק: הוועדה מבקשת מהם להוסיף הארכה לכלל התוספת לשנתיים.

שגית אפיק: הם נעתרים לבקשה, גם הם עצמם חושבים שמבחינה מקצועית זה הדבר הנכון לעשות.

משה גפני: יפה.

משה גפני: אתם רוצים 10 דקות להתייעץ עם הממונים עלכם?

שגית אפיק: עדיף.

קריאות: - - - באיזה סכום מדובר?

שגית אפיק: באיזה סכום מדובר לגבי אשקלון, אתם רוצים לענות?

הראל שליסל: אדוני היושב-ראש, היטיבה היועצת המשפטית של הוועדה ושל הכנסת לתאר את הסיטואציה.

הראל שליסל: בסופו של דבר, כשמאריכים את התוספת לחוק יש מגבלות באיזה דגם ניתן להפיץ ובסופו של דבר, כשבאים לתקצב החלטת ממשלה, ואנחנו נמצאים במסגרת ממשלתית שכולם יודעים איזו מסגרת זאת, עושים מה שאפשר.

הראל שליסל: החלטת הממשלה, בשיתוף יחד עם ראש העיר ובסיוע גדול מאוד שלו – הצלחנו להעביר החלטת ממשלה שמכניסה לראשונה, כפי ששגית ציינה, את אזור התעשייה הצפוני למשך שנתיים.

הראל שליסל: הדבר הזה תוקצב.

הראל שליסל: בסופו של דבר, אנחנו נמצאים בתקופה עדינה ויש כללים שצריך לשמור עליהם גם בתוך הדבר הזה.

הראל שליסל: זה המיטב שניתן לעשות כרגע.

הראל שליסל: זה לא אומר שאנחנו לא רואים קדימה את אשקלון נשארת בתור אזור פיתוח א' במסגרת שאנחנו נמצאים בה, ואני חושב שכמו שהוועדה אמרה, שגם לאור בקשת הוועדה וגם לאור בקשת אחרים, להאריך את התוספת הכללית לשנתיים ולהכניס את אשקלון.

הראל שליסל: נכון יהיה הפרש בין אשקלון בסוף 2022 לבין סוף 2023 של התוספת הכללית אבל זה יוסדר לקראת הדבר הזה.

הראל שליסל: אני סבור שכל ועדה שלא תהיה תעשה על זה דיונים רבים וגם מדיניות הממשלה תישמע.

הראל שליסל: בסופו של דבר, יש לנו מערכת מסוימת.

הראל שליסל: זה הישג גדול מאוד לכולם וזו בשורה, ואלה הכללים שאנחנו צריכים להישאר בהם.

שגית אפיק: מה העלות התקציבית של זה?

שגית אפיק: מה העלות התקציבית של שנה לאשקלון?

תמיר כהן: סדר גודל של 11 מיליון שקל לשנה.

שגית אפיק: לשנה.

משה גפני: מה העלות של התוספת של עידוד השקעות הון הכללית?

קריאה: התוספת נאמדת במיליארדים.

משה גפני: כמה מיליארדים?

משה גפני: שניים?

משה גפני: 10? כמה?

הראל שליסל: אני לא רוצה להגיד לך מספר מהמותן אבל היא נאמדת במיליארדים.

הראל שליסל: בשונה מאשקלון, זו תוספת שכבר הובאה בחשבון.

הראל שליסל: הכי קל לכאורה יכולנו לבוא ולהגיד שאין לנו עכשיו מקור להארכת התוספת.

הראל שליסל: להיפך, באה הוועדה אלינו ופנתה למשרד האוצר ואמרה: בואו נאריך את כל החוק.

הראל שליסל: אמרנו שזה נכון, באמת אפשר - -

משה גפני: כי אם לא היו מאריכים, אמרה לי היועצת המשפטית שנוצרה בעיה משפטית.

תמיר כהן: אבל מעבר לבעיה המשפטית, היה צריך לפתור את הנושא של הנומרטור, וזה מה שהסברתי קודם.

משה גפני: בסדר.

משה גפני: כן, בבקשה.

לירון נעים: אני ממשרד המשפטים.

לירון נעים: אני רק אתייחס להיבט המשפטי של המהלך הזה בקצרה – עלתה כאן השאלה האם יש בעיה משפטית לתת רק לאשכול 5 בשלב הזה?

לירון נעים: אנחנו חושבים שאין הכרח משפטי לכרוך בין הדברים.

לירון נעים: כלומר, אפשר היה לאשר את ההצעה המשפטית כפי שהיא ולהכניס את אשכול 5 בלבד, בלי להאריך את כל התוספת.

לירון נעים: ככל שהייתה נוצרת בעיה, ואני לא נדרשת כרגע לשאלה אם הייתה נוצרת - -

משה גפני: לא הבנתי.

לירון נעים: אפשר היה כרגע, אין הכרח משפטי כרגע להאריך גם את התוספת, ותכף אני אתייחס לזה אבל מבחינתנו, ניתן היה - -

משה גפני: שלא היה צריך להאריך את כל התוספת?

שגית אפיק: אין הכרח להאריך את כל התוספת מבחינה משפטית כי זה פשוט פוגע בוועדה ומשאיר את הכלים לממשלה.

שגית אפיק: זאת המשמעות.

לירון נעים: ניתן היה להשאיר לממשלה את שיקול הדעת לבחון בהמשך השנה האם היא מעוניינת להאריך את התוספת, וכרגע לשנות את התוספת רק במובן הזה שמרחיבים - -

משה גפני: כן, אבל אז היה נוצר מצב שבסוף 2021, אזור התעשייה הצפוני של אשקלון היה נמצא וכל חוק עידוד השקעות הון היה מתבטל.

לירון נעים: אז אילו היה נוצר מצב כזה, צריך היה להידרש במשמעויות המשפטיות שלו לקראת סוף השנה.

לירון נעים: אנחנו לא חושבים שמבחינת העיתוי - -

משה גפני: אז לא צריך לעשות את זה עכשיו?

שגית אפיק: אבל אתם מביאים עכשיו את אשקלון.

שגית אפיק: לוועדה מותר לקבל תמונה מלאה ותשובות מהממשלה ביחס לכל - - -

משה גפני: רגע, מה זה "מותר לה"?

משה גפני: אני לא מבקש הכשר ממשרד המשפטים.

לירון נעים: ברור.

משה גפני: עם כל הכבוד, יש גם היגיון.

לירון נעים: אז אדוני, לשמחתנו הבעיה הזו נחסכה מאתנו לאור ההסכמה של גורמי המקצוע לכך ש - -

משה גפני: לא, מעניין אותי פילוסופית מה זה האמירה הזאת?

לירון נעים: אני רק אתייחס לעוד שאלה משפטית שעלתה כאן:

לירון נעים: עלתה שאלה משפטית האם ניתן בתקופת ממשלת מעבר להאריך את כל התוספת?

משה גפני: מה הבעיה?

לירון נעים: העמדה המשפטית שלנו היא שיש בזה קושי משפטי אפילו משמעותי אבל בסופו של דבר הגענו למסקנה שהוא לא נגד העניין - -

משה גפני: על מה יש קושי משפטי?

לירון נעים: יש קושי משפטי להאריך את כל התוספת כרגע, בתקופת ממשלת מעבר, ואני אסביר בקצרה למה - -

משה גפני: הם מבקשים להאריך את כל התוספת בגלל שאם לא זה, אנחנו לא מאשרים כלום.

לירון נעים: העמדה שהוצגה כאן על-ידי חברי באוצר מקובלת גם עלינו כיוון שהשורה התחתונה - -

משה גפני: אז למה את אומרת שיש קושי משפטי?

לירון נעים: אני רק אסביר את הקושי - -

קריאה: זה קושי שהתגברו עליו.

שגית אפיק: לא, קושי שלא מגיע כדי מניעה.

שגית אפיק: רק תתייחסי בהסבר שלך לכך שהייתה תוספת שנלקחה בחשבון גם מבחינה תקציבית וגם הגורמים המקצועיים סוברים שהיה מקום להאריך אותה גם ביחס לממשלת מעבר.

לירון נעים: אני בהחלט אתייחס גם לזה, נכון.

לירון נעים: מצד אחד – יש פה מצב שבו אין דחיפות, אין הכרח להאריך את התוספת, היא חיה עד סוף השנה.

לירון נעים: יש פה כבילה מסוימת של שיקול הדעת של הממשלה הבאה – לא נעשתה עבודת מטה, לא נעשה שימוע ציבורי ומדובר בהחלטה של מיליארדים.

לירון נעים: זה מה שעומד על כף אחת של המאזניים.

לירון נעים: מצד שני – בכף השנייה של המאזניים - -

קריאה: הכנסתם בחשבון גם את הקורונה ואת המצב הביטחוני והחינוך?

לירון נעים: אנחנו מדברים על תקופה שהוארכה מספר פעמים מאז 2011, אנחנו מדברים על הארכה של מדיניות קיימת ולא על מדיניות חדשה, וכמו שאמרה היועצת המשפטית של הוועדה ושל הכנסת – אכן מדובר במצב שבו יש תחזיות של כל גורמי המקצוע שהתוספת הזאת ממילא הולכת להיות מאורכת.

לירון נעים: אנחנו בכל זאת כבר במאי, אנחנו יודעים לצפות מה יקרה בסוף השנה.

לירון נעים: וכשזאת תמונת הדברים, בסופו של דבר המאזניים נוטות לכך שאין מניעה משפטית לעשות את המהלך הזה.

משה גפני: בפעם הקודמת שהאריכו, התקיימה עבודת מטה?

משה גפני: שימוע וכולי?

שגית אפיק: היה שימוע בפעם הקודמת?

לירון נעים: אני מניחה שתיקון התוספת פורסם להערות ציבור.

משה גפני: מה זה "מניחה"?

קריאה: התיקון הנוכחי?

לירון נעים: התיקון הקודם ב-2015.

קריאה: בתיקון הקודם ב-2015 פרסמתם הערות ציבור – היה שימוע?

שגית אפיק: אני לא בטוחה שזה היה מחייב.

משה גפני: לא היה.

שגית אפיק: מה זה עבודת מטה, לירון?

שגית אפיק: הגורמים המקצועיים אומרים לך כאן שהם סבורים שנכון להאריך את זה.

שגית אפיק: מה זה עבודת מטה?

שגית אפיק: אני באמת.

שגית אפיק: ..

קריאות: - - - המטה פשוט יושב כאן.

לירון נעים: התמונה מורכבת - -

משה גפני: לא היה שימוע בפעם הקודמת.

משה גפני: היה כאן דיון בוועדה ושמענו את הגורמים המקצועיים ולא היה שימוע.

משה גפני: אני רוצה להגיד לכם, במשרד המשפטים: אני לא יודע, הייתה מלחמה.

משה גפני: יש אנשים שנמצאים וסבלו, וצריך לעשות פעולות כי אחרת אנחנו עושים את מלאכתנו רמייה.

משה גפני: צריך לעשות פעולות כדי לעודד את האנשים, כדי שיבואו מפעלים, כדי שהעסק הזה יעבוד.

משה גפני: ואז פתאום מתברר שאנחנו נמצאים בקושי בגלל שחוק עידוד השקעות הון עומד לפקוע.

משה גפני: זאת אומרת, כל המקומות האלה שעליהם אנחנו מדברים, שסבלו מאוד בתקופה הזאת יותר מסבל רגיל – בכלל זה הולך להיפסק.

משה גפני: אני גם לא מבין למה אי אפשר לחבר את זה יחד אבל היועצת המשפטית אצלנו אומרת שיכול להיות שימשכו את החוק אז אני לא רוצה לעשות את זה אבל צריך לחיות על קרקע המציאות ולא לדבר פילוסופיה.

משה גפני: אני העברתי את זה כאן, את עידוד השקעות הון בהארכה ואני באמת מסכים שצריך לקיים דיון על כל החוק הזה ולהפוך אותו להוראת קבע, לא הוראת שעה.

משה גפני: אני העברתי פה את חוק הטבות המס על כל המדינה ועשינו את זה.

משה גפני: לפי מה שאת אומרת, המדינה צריכה לעמוד ולא נעשה כלום.

אופיר כץ: גם הטיעון של ממשלת מעבר – מה לעשות שהלחימה יצאה בתקופה הזאת?

משה גפני: תגידי לבעל מפעל באזור התעשייה הצפוני של אשקלון שזו ממשלת מעבר.

משה גפני: תגידי.

משה גפני: אני לא יודע להגיד את זה.

לירון נעים: זה לא מה שאמרתי, זו לא השורה התחתונה.

קריאות: - - -

משה גפני: זה לא מה שאמרת אבל זו התוצאה.

משה גפני: תודה.

משה גפני: אנחנו מסכימים?

משה גפני: אדוני ראש העיר, בבקשה.

ינון אזולאי: מתי תהיה התחנה הבאה שבה נוכל - - -

משה גפני: אני הולך לבקש לקבוע תאריך עכשיו, בעוד מספר חודשים, דיון על עידוד השקעות הון.

ינון אזולאי: תודה.

משה גפני: לפני ההצבעה אנחנו נגיע לזה.

תומר גלאם: בוקר טוב לכולם.

תומר גלאם: אדוני היושב-ראש, חברי חברי הכנסת, הדרגים המקצועיים – אתם יודעים שבמדינה שלנו כמו בממשלה יציבה וגם בלא-יציבה כמו היום, הדברים כל פעם מתעכבים בצורה מהותית.

תומר גלאם: מצד אחד, אשקלון עם 12,000 יחידות דיור באוויר ומצד שני, בואו נדבר רגע על הלחימה, אני מדבר מבחינה כלכלית – עם ה-12,000 יחידות ועוד 30,000 בקנה, למעשה מי שמחזק את האוצר בצורה משמעותית ולא רק תורם את תרומתו הציונית להגדלת מספר היחידות – זו העיר אשקלון.

תומר גלאם: יש שני דברים ברורים שם – זה המיליארדים שעוברים מהקרקעות עם אחוז מאוד גבוה, זה שיווק של 98%.

תומר גלאם: מצד שני – אי אפשר להשאיר את העיר בלי כלים כדי להתמודד עם אותה תנופת בנייה ועם ההגירה החיובית שהיא ממש בלתי נתפסת ברמה החיובית.

תומר גלאם: אתם חייבים להבין דבר אחד – שגם שר האוצר וגם שר הכלכלה וגם אדוני היושב-ראש וחברי הכנסת עושים ועשו הכל כדי שהתקנה הזאת תבוא לידי ביטוי.

תומר גלאם: אנחנו מדברים על החלטת ממשלה שהתקבלה בדצמבר 2020.

תומר גלאם: עד אז, הם מתחילים לכלול גם את הזמן הזה, והיא תבוא לידי מימוש במקרה הטוב רק בעוד מספר חודשים.

תומר גלאם: מה שקורה פה היום – עוד פעם, אחרי שהיועץ המשפטי לממשלה וכל הגורמים המשפטיים שנגעו בדבר והכלכלנים למיניהם קיבלו החלטה והבינו שזו המשימה שלהם, פתאום כשמגיעים לוועדת הכספים מגלים שיש עוד בעיה.

תומר גלאם: אז אני לא יודע, אני עושה שיעורי בית ועובר על הכל ומטפל במה שצריך לטפל.

תומר גלאם: אני אומר לכם פה, חברי חברי הוועדה: אני באמת מתבייש בתהליכים שקורים במדינת ישראל היום לצערנו.

תומר גלאם: מצד אחד – אשקלון הפכה להיות העורף גם בשעת הלחימה וגם בשוטף.

תומר גלאם: בלחימה – ראינו מה קרה בסבב האחרון.

תומר גלאם: אני היום החלטתי שאני לא כועס, אני קצת מדבר ברמה - -

משה גפני: לא, כי בפעם הקודמת כעסת וזה מצא חן בעיני.

משה גפני: ..

תומר גלאם: לא, אין לי בעיה.

תומר גלאם: אני הבנתי שכשאני צועק שומעים אותי וכשאני מדבר, אולי הם קצת יותר יקשיבו.

משה גפני: היה לי אירוע בריאותי בשנה הזאת.

משה גפני: ברוך השם, הכל בסדר, אז באתי לרופאים ושאלתי אם אני יכול לחזור לעבודה.

משה גפני: אז אמרו לי: כן, אתה יכול לחזור, הכל בסדר, רק אל תתרגז.

משה גפני: אז אמרתי לו: תחפש לי עבודה אחרת.

תומר גלאם: אנחנו לא מוכנים לחפש לך עבודה אחרת בנושא הזה אבל אני אומר לכם פה, חברי הוועדה והפקידות הבכירה באוצר: אני מבין שיש לכם כוח עצום בידיים.

תומר גלאם: אשקלון תרמה את תרומתה בצורה משמעותית למדינת ישראל בהקמת אלפי יחידות דיור.

תומר גלאם: אם וכאשר אנחנו לא נקדם את זה ונתחיל לפעול, אנחנו לא נקים מפעלים.

תומר גלאם: ברגע שלא יוקמו אותם מפעלים, אותן יחידות דיור, לא תהיה לי האפשרות כראש עיר לתת להם את השירות המינימאלי ברמה של פינוי זבל, מקורות להקמת מרכזים כביכול של חינוך, תרבות וכיוצא בזה.

תומר גלאם: לכן, כל עיכוב שלכם יביא למצב שתבואו לפה בעוד שנתיים, שהדירות יתאכלסו, ואשקלון תהפוך להיות במקום רשות אייתנה לרשות גירעונית, ואז תלכו לעשות ועדות ועוד ועדות, והמדינה תצטרך להביא את הכסף כדי לפתור את אותן בעיות כי לא תהיה ברירה.

תומר גלאם: ולכן, אני אומר לכם פה שאי אפשר לעכב את זה יותר.

תומר גלאם: אנחנו חייבים להעביר את זה היום עם שנתיים מהיום ולא מיום קבלת – כמו שאמרתם, ב-2023.

תומר גלאם: אדוני היושב-ראש תבין, זה אבסורד שאותן קרקעות שהוקצו בפטור במכרז לדרומי עדין לא מקבלים את השומה כי אין החלטה.

תומר גלאם: אז גם המפעלים שרצו לבוא ולהתקדם ולהיות פה – מעכבים אותם.

תומר גלאם: למה?

תומר גלאם: כי אין החלטה.

תומר גלאם: אז עברנו את הכל, עשו את הפרסומים, עשו כל מה שצריך לעשות, הערה לציבור וכל מה שהיו צריכים – את הכל עשינו על הצד הטוב ביותר.

תומר גלאם: לכן, אני מבקש מכולם למצוא את הדרך כדי לפתור את הבעיה הזאת.

תומר גלאם: זה כבר לא משהו שאפשר לדחות אותו ונעשה ישיבה בעוד מספר חודשים.

תומר גלאם: כל יום שעובר ולא קמים מפעלים איכותיים בעיר אשקלון, העיר נפגעת בצורה משמעותית.

משה גפני: אני מסכים אתך.

משה גפני: אין לנו ברירה ואנחנו נצטרך לאשר את זה היום באופן כזה שבו מאריכים את חוק עידוד השקעות הון, את הוראת השעה מאריכים בעוד שנתיים כדי שלא נגיע לסוף דצמבר ולא יהיה בכלל הנושא הזה.

משה גפני: אני מסכים שאזור התעשייה הצפוני של אשקלון – צריך להתקדם עם כל העניין הזה, ולכן צריך לאשר את זה היום ולתת לו להמשיך עד סוף 2023 אבל אי אפשר לעשות את זה כי היועצת המשפטי, שאני סומך עליה, אומרת שאין אפשרות וכל מה שנלווה לעניין הזה עם הנושא של המקור התקציבי וכל – אני מבקש שלפני שאנחנו נצביע - -

קרן ברק: אבל רגע, שאלה אחת: התקציב שחושב, שגית, היה על 21-22.

קרן ברק: 21 כבר לא יהיו.

קרן ברק: זאת אומרת, מבחינה תקציבית אנחנו באמצע - -

הראל שליסל: זה לא נכון, זה לא נכון.

קרן ברק: למה זה לא נכון?

קרן ברק: כבר לא נוציא את 21 אז למה שלא נעביר את זה ל-23?

תמיר כהן: אחת ההטבות המרכזיות זה מס חברות נמוך יותר.

תמיר כהן: מס חברות מחושב ברמה השנתית ולכן, גם אם מתקבלת ההחלטה היום, בסוף המס מחושב ברמה שנתית ולכן, כל ההטבה תחול גם על 21 וגם על 22 כמו כוונת החלטת הממשלה, הכל בסדר.

קרן ברק: על מה?

קרן ברק: אתה מדבר על מפעלים חדשים.

קרן ברק: אני לא מצליחה להבין, מדובר על מפעלים חדשים שעוד לא קמו ואין להם תכנון.

קרן ברק: אני באמת לא מצליחה להבין על איזה חישוב אתה עושה את זה.

קטי קטרין שטרית: אולי אפילו הם יאמצו את - - - בגלל ההטבות.

קרן ברק: - - - הם לא יקומו עד סוף השנה.

ינון אזולאי: לא מין הנמנע שמישהו הסכים אחרי החלטת הממשלה.

ינון אזולאי: הסכימו שהחלטת הממשלה הייתה לפני חצי שנה, יכול להיות שאנשים קיבלו החלטות והשקיעו וייהנו משנת 2021 המלאה.

קרן ברק: יש השקעות?

קרן ברק: אתה חישבת תקציבית כסף שלא חבל - -

קטי קטרין שטרית: לא, אנחנו מדברים על מי שהצטרף...

ינון אזולאי: לא, הוא אומר שמי שכבר פנה יוכל לקבל מתחיל השנה אבל מי שמעכשיו – יקבל מעכשיו והלאה.

קריאות: - - -

משה גפני: דקה, דקה.

משה גפני: מה קרה?

משה גפני: לא הבנתי, עם כל הכבוד, אנחנו לא ב"כולל" שלומדים בחברותות.

משה גפני: מי שמקבל רשות דיבור, שידבר.

משה גפני: יש תמונת מצב שעליה אנחנו תכף נגיע ונתכנס להצבעה ונדבר לפני זה.

משה גפני: העלית את העניין הזה והם לא מסכימים לזה - -

קריאה: אבל הכסף...

משה גפני: הכסף – אז הם אומרים שהנושא של חוק החברות, שהמיסוי הוא לשנה.

קטי קטרין שטרית: אין 21.

קריאה: יש 21.

משה גפני: אנחנו יכולים לא לאשר את זה ולדרוש את ההמשך.

משה גפני: המשמעות של העניין היא פגיעה באשקלון והם לא כל כך מתרגשים מהעניין הזה, אין להם פריימריז.

משה גפני: הם לא רוצים להעביר את זה.

משה גפני: אנחנו היינו צריכים לדרוש את הארכת חוק עידוד השקעות הון אתמול בערב.

משה גפני: אני חשבתי שאני מתעלף שהיועצת המשפטית אמרה לי: תדע לך שהכל נעצר.

משה גפני: הרי לא הביאו את זה ואמרו שיש את עידוד השקעות הון שמפסיק בסוף דצמבר.

משה גפני: הם לא אמרו את זה, זה אנחנו פתאום גילינו.

תומר גלאם: אני רק רוצה לומר, אדוני היושב-ראש וסליחה שאני קוטע אותך אבל אני מודיע לכם פה, כל פיקיד האוצר - -

משה גפני: לא, אל תודיע.

משה גפני: אל תריב איתם.

תומר גלאם: לא, אני מודיע להם פה היום חד-משמעית שאני הולך לעשות משהו שנוגד את העקרונות שלי, להקים ולבנות את ארץ ישראל – היום ייעצר הסכם הגג ולא תיבנה אף יחידה אחת, וכל מה שאושר אני אדאג לעכב ככל שניתן, ואז נראה מאיפה תביאו מקורות תקציביים כדי להפעיל את אותם מכלולים שאתם מכלילים על הגב של אשקלון.

תומר גלאם: אתם מקבלים קרוב ל-700 מיליון שקל דיבידנדים רק מקצא"א, שמשלמת סכום זניח לתושבי אשקלון.

תומר גלאם: מעכשיו כללי המשחק אתכם ואיתי ישתנו.

תומר גלאם: חברי הכנסת - - - כל המפלגות, כדי להציג את הצדק כפי שהוא ואתם בשלכם.

תומר גלאם: כל פעם תופסים את המכנס כמו הפינצ'ר שתופס את המכנס.

תומר גלאם: לא ישחקו יותר עם התושבים שלי, לא אתם ולא אף אחד.

תומר גלאם: אני נותן הנחייה ברורה היום, שלא תשווק אפילו לא דירה אחת ושום דבר, עד שהממשלה ואותם פקידים יעבירו את מה שצריך להגיע לתושבים, שמגיע להם בזכות.

תומר גלאם: מה שקורה פה זו חוצפה.

תומר גלאם: חצי שנה, אדוני היושב-ראש, אני מסתובב מול הפקידים האלה וכולם מערבבים.

תומר גלאם: היועץ המשפטי לממשלה ואחרי זה משרד הכלכלה ואחרי זה הפקידים באוצר.

תומר גלאם: די, נמאס לי מכם חד-משמעית.

תומר גלאם: אתם לא דואגים לתושבים שמגיע להם.

תומר גלאם: אנחנו לא נהיה המחלבה שתפתור לכם את הבעיות של מדינת ישראל ואתם לא תטפלו בהם.

תומר גלאם: תודה רבה.

משה גפני: תודה, אדוני ראש העיר.

קרן ברק: ביקשת ממנו תגובה, אמרתי לו בהתחלה "אני אוהב אותך" - -

משה גפני: בסדר, הכוונה של הוועדה למיטב הבנתי, כולנו ללא יוצא מין הכלל מכל המפלגות, לא קואליציה ואופוזיציה – אנחנו רוצים לאשר את זה.

משה גפני: אני תכף אומר איך אנחנו נעשה את זה אבל קודם חברי הכנסת רצו לדבר.

משה גפני: לפני זה, איתמר רביבו - -

שגית אפיק: אני רוצה לומר רק מילה כדי טיפה להקהות את העוקץ שזה יפקע בתום השנה – כשחוקקנו את הסעיף שעסק בתחומי האזורים וקיבלנו את העמדה שזה יהיה הוראת שעה שאפשר יהיה להאריך אותה אחת לשנתיים, התווסף סעיף קטן ג' שקבע שיישוב או אזור שנכלל בתחומי האזורים ויצא עקב הפקיעה של התוספת או מאחר שהוא לא עומד עוד בתנאים, יראו את המפעל שהיה זכאי בשנה שבה הוא היה זכאי, כזכאי לשנה נוספת.

שגית אפיק: זאת אומרת, שאם יהיו מפעלים שייכנסו במהלך השנה הזאת, גם אם בסופו של דבר לא תיעשה ההארכה לשנה נוספת והתאמה בין כלל היישובים בתוספת א', היישובים ואשקלון יהיו זכאים לשנה נוספת.

משה גפני: אוקי.

משה גפני: בבקשה, ראש המועצה האזורית חוף אשקלון איתמר רביבו.

איתמר רביבו: שלום, בוקר טוב חברים.

איתמר רביבו: אדוני היושב-ראש, תודה רבה שאפשרתם לנו להגיע לישיבה.

איתמר רביבו: חברי ושכני היקר תומר גלאם, חברי ועדה נכבדים, חברי כנסת, פקידים מכל משרדי הממשלה, המועצה האזורית חוף אשקלון – אני צירפתי כאן מפה לחברי הכנסת כדי לראות איך הדברים האלה נראים.

איתמר רביבו: המועצה יושבת כך שבחלק הדרומי שלה היא גובלת עם רצועת עזה.

איתמר רביבו: מהיישוב נתיב העשרה צפונה, חלק מהיישובים נמצאים גם צפונית לעיר אשקלון וכמובן גם מזרחית.

איתמר רביבו: אני מאוד מזדהה ומכיר את המאבק.

איתמר רביבו: חלק מהיישובים במועצה הם יישובים שמוגדרים כיישובי עוטף עזה ואני גם שכן וגם חבר יקר ואני מזדהה מאוד עם המאבק של חברי תומר גלאם, מבין מאוד לליבו, יודע את התהליכים שהוא עובר לאורך התקופה.

איתמר רביבו: כמובן, כמו שהוא אמר, הוא עושה מעשה ציוני גדול.

איתמר רביבו: אני רק מבקש – המועצה האזורית חוף אשקלון מונה כולה 20,000 תושבים ביחס לעיר אשקלון שמונה 160,000 תושבים.

איתמר רביבו: אני חושב שגם היחס מבחינת אזורי תעסוקה הוא יחס דומה, ולכן ביקשתי במכתב ששלחתי, שבמסגרת אותה תקנה תילקח בחשבון גם המועצה האזורית חוף אשקלון.

איתמר רביבו: המועצה האזורית חוף אשקלון מתמודדת בשוטף עם ירי.

איתמר רביבו: אנחנו שומעים במהלך השנה על ירי ובלוני תבערה ובלוני נפץ – כל הדברים האלה קורים אצלנו, בשטח המועצה.

איתמר רביבו: לכן, אני מבקש שהתקנה תחול גם על המועצה האזורית חוף אשקלון.

איתמר רביבו: צירפתי פה את המפה.

איתמר רביבו: המועצה האזורית חוף אשקלון בסבב האחרון, חוץ מהשוטף, שוגרו לעברה למעלה מ-1,000 טילים ליישובי המועצה.

איתמר רביבו: באזור התעשייה שיש לנו במבקיעים, שמוגדר בייעוד תעשייה, עוד לפני הסבב כמעט עלה באש - -

משה גפני: אתה דיברת אתם לגבי הכללה של חוף אשקלון?

איתמר רביבו: כשנודע לי שהדבר הזה עולה, דיברתי אתמול וגם שלחתי מכתב והעליתי את הדבר הזה.

משה גפני: יש עמדה של הממשלה בעניין של חוף אשקלון?

משה גפני: אפשר לצרף?

תמיר כהן: אני אומר שהתקנות שמונחות על השולחן – זאת עמדת הממשלה פלוס התוספת.

תמיר כהן: כל סוגיה כזאת - - - נשמח גם לשבת אתך.

תמיר כהן: בסופו של דבר, גם ההחלטה של אשקלון נכנסה אחרי החלטת ממשלה סדורה - -

איתמר רביבו: רק משפט אחד: שמעתי פה שהמסגרת התקציבית היא 11 מיליון שקלים.

איתמר רביבו: אין לי ספק שכשמדובר במועצה שלי, ההיקפים הם אולי 10%,20% מהדבר הזה.

איתמר רביבו: ברור לי שאם זה לא היה קורה באשקלון, זה לא היה עומד על השולחן, וברור לי שאם זה לא יקרה עכשיו, בהזדמנות הזאת, וייעשה באותה נשימה – קשה לי לראות איך זה קורה לאחר מכן.

איתמר רביבו: אני מבקש את עזרתכם, עזרת חברי הוועדה, להירתם לעניין הזה.

דובר: אפשר רק לשאול את ראש המועצה שאלה?

דובר: האם אתה יודע אם יש עוד מועצות אזוריות במצב דומה לשלכם באזור?

איתמר רביבו: למיטב ידיעתי והבנתי, כלל המועצות שזה רלוונטי להן נמצאות במקום הזה.

איתמר רביבו: אני חושב שרק המועצה שלי – אגב, גם בהודעת משרד ראש הממשלה לגבי ייתר הדברים, דובר על אשקלון וסביבתה.

איתמר רביבו: המועצה האזורית חוף אשקלון עוטפת את העיר אשקלון מכל צדדיה.

איתמר רביבו: אני לא מכיר מועצה נוספת שנמצאת במצב שונה.

משה גפני: תודה.

קריאה: כל המועצה מחוץ לטווח או יש חלקים שכן?

איתמר רביבו: לא, יש לי חמישה יישובים מתוך 20 יישובים במועצה שהם יישובי עוטף אבל מעבר לזה, כל הייתר...

מיקי לוי: כמה יישובים מחוץ לעוטף?

איתמר רביבו: יש לי 15 יישובים מחוץ לעוטף אבל כשאני מדבר על מחוץ לעוטף, אם תסתכל במפה, זה יכול להיות במרחק שבעה קילומטר - -

מיקי לוי: - - -

קטי קטרין שטרית: מיקי, אתה מבין את חוסר ההיגיון?

קטי קטרין שטרית: הוא אומר: אני מעדיף חמישה ולא את כל ה-15 כי החמישה נמצאים - - - ואנחנו מתעסקים בשטויות.

קטי קטרין שטרית: ישובים לך שני ראשי ערים שלא נחו יום אחד - -

משה גפני: תודה רבה.

קטי קטרין שטרית: רגע, אדוני היושב-ראש.

קטי קטרין שטרית: - - לא נחו, ואנחנו באים להתעסק אתם בקטנות.

קטי קטרין שטרית: זה פשוט לא יאומן.

קטי קטרין שטרית: בושה.

קטי קטרין שטרית: בושה וחרפה.

קטי קטרין שטרית: צריך להצדיע להם.

משה גפני: ניר אורבך, בבקשה.

ניר אורבך: קודם כל, אנחנו מדברים פה על החלטת ממשלה לנושא של עידוד השקעות הון באזור התעשייה אבל יש החלטה נוספת, תומר, על הנושא של החלטה מפברואר 2020, על הנושא של חיזוק החוסן האזרחי-ביטחוני, בכל הנושא של המיגוניות.

ניר אורבך: אני הגשתי בקשה לדיון על הנושא הזה לפני כמה ימים, ויש באשקלון בנייה ישנה, בלי חדרי ממ"ד, וזה נושא שלדעתי הוא לא פחות חשוב גם מבחינה אזרחית אבל בוודאי מבחינה ביטחונית.

ניר אורבך: אז אני שואל למה לא נענה על זה גם כן ונצרף את ההחלטה הזאת גם כן?

משה גפני: מה זאת אומרת?

משה גפני: מה נעלה?

ניר אורבך: אני ביקשתי שנעלה לדיון את החלטת הממשלה הנוספת - -

משה גפני: אז אתה מביא את זה עכשיו פה, לוועדה?

משה גפני: אנחנו מדברים על תקנות, אתה צריך לקבל הסכמה של מי שחותם על התקנות, של הממשלה.

ניר אורבך: מאה אחוז.

ניר אורבך: קודם כל, ביקשתי שנעלה את זה פה, לבדיון בוועדה.

ניר אורבך: החבר המשותף שלי ושל תומר, עמיחי סיבוני - - - של הנושא לביטחון אשקלון – אני חושב שזה דבר שהוא לא פחות חשוב ממה שהעלינו פה, וכמו שאמר איתמר, באמת צריך להדגיש שהנושא הזה הוא לא רק אשקלון אלא גם של עוטף אשקלון, עם המכתב שהוא הגיש ועם הדברים שמסביב.

משה גפני: תודה רבה.

משה גפני: ינון, בבקשה.

ינון אזולאי: איתמר, אני רק רוצה להגיד לך: אני מכיר את האזור שלך, הייתי גם עכשיו, ממש רגע לפני הסבב האחרון הייתי בנתיב העשרה ואני מכיר את החיים שם – אתה ממש נמצא בתוך עזה, לא משהו אחר.

ינון אזולאי: אתה רואה אנשי החמאס מסתובבים שם ואני לא מבין מה ההפרדה שעושים את זה אבל אחת הבעיות שלך – ראית איך תומר מצליח?

ינון אזולאי: צריך להפוך להם שולחן - - -

איתמר רביבו: אני רוכב על הצעקות של תומר.

ינון אזולאי: איתמר, אני אומר לך, תשאל אותם, הם היו בתוך הסבבים שם.

ינון אזולאי: אני, באשדוד, יחסית למה שאתם ספגתם אנחנו ספגנו קצת ואנחנו יודעים מה זה.

ינון אזולאי: אנחנו יודעים מה זה שהילדים שלנו כל רגע רצים לממ"ד ובסוף המקומות האלה שרוחות רפאים נמצאות בהם, והם יושבים וזה לא מעניין אותם.

ינון אזולאי: אנחנו נראה את זה גם בדיון הבא, בביצועים אנחנו עוד נדבר על זה אבל לא יעזור – אם אתה לא תבוא, ואנחנו נהיה איתך בשביל להביא עידוד תעסוקה למקום הזה כי לא יכול להיות שנפקיר שם את האנשים האלה.

ינון אזולאי: מספיק עקרנו תושבים משם ואין שום סיבה להמשיך לעקור אותם בצורה הכי לגאלית שיש, שלא משקיעים בהם ואז אוטומטית הם הולכים.

ינון אזולאי: אין דבר כזה.

ינון אזולאי: אתה צריך לבוא, הוועדה חזקה איתך כי אנחנו חושבים שמגיע לכם בזכות ולא בחסד ואתה לא צריך לבוא ולפה ולהתחנן.

ינון אזולאי: אנחנו איתך כי זה צריך להיות ככה, כי זה מגיע לכם, זה מגיע לתושבים שם ואלה שבאים לעשות שם עסקים – אני חושב שזו ציונות אמתית וצריך את כל הכלים בשביל זה.

משה גפני: תודה רבה.

משה גפני: ולדימיר, בבקשה.

משה גפני: אתה ביקשת רשות דיבור.

ולדימיר בליאק: בנושא הבא.

משה גפני: חבר הכנסת קושניר, בבקשה.

אלכס קושניר: אדוני היושב-ראש, אני רוצה שנסתכל על זה רגע במקרו של יומיים: אתמול, בוועדה המסדרת, החוק להטבות מס לאשקלונים קיבל פטור מחובת הנחה.

אלכס קושניר: ואז התבשרנו שהחוק לא עולה להצבעה במליאה לפחות שבועיים.

אלכס קושניר: למה?

אלכס קושניר: כי כנראה שראש הממשלה לא רוצה שיעלו חוקים נוספים.

אלכס קושניר: עכשיו אנחנו - -

אופיר כץ: בואו נעלה חוקים חברתיים – אנחנו אתכם.

קטי קטרין שטרית: אתם מתעקשים על פרסונאליים.

קטי קטרין שטרית: באמת, כמה אכפת לכם?

אופיר כץ: - - - חוקים חברתיים – אנחנו אתכם.

יפעת שאשא ביטון: - - - אתם מחריגים את אשקלון - - -

אופיר כץ: חוקים חברתיים אנחנו רוצים - - -

קטי קטרין שטרית: הקמנו את הוועדה שלך, הוועדה שלך קמה, זה מה שרצית.

קטי קטרין שטרית: אם זה היה כל-כך חשוב היית מביאה רק את נושא אשקלון אבל הכנסתם גם - - -

משה גפני: רק שנייה, עם כל הכבוד - -

קריאות: - - -

משה גפני: רבותי, מה אתם רוצים?

משה גפני: שאני אתחיל עכשיו הרצאה על הנושא של הטבות המס, מה זה עושה, מה זה לא עושה?

משה גפני: זה לא עומד לדיון.

אלכס קושניר: חבר'ה, אני רוצה לדבר על אשקלון, לא רוצה לדבר על נושא אחר.

משה גפני: מצוין - - -

קטי קטרין שטרית: מה זה דיברת על אשקלון – פנינים.

אלכס קושניר: אני ממשיך: אז ההחלטה או החוק על הטבות מס לאשקלון - -

משה גפני: אגב, אנחנו לא ועדה מסדרת, אנחנו ועדת הכספים.

אלכס קושניר: אני יודע אדוני, אני זוכר, הייתי פה בקדנציה הקודמת.

אלכס קושניר: אז חוק הטבות המס נדחה ועכשיו אנחנו מבינים שהסיפור הזה של חוק לעידוד השקעות הון, להכניס לאזור הצפוני זו גם בעיה.

אלכס קושניר: אני לא יודע מתי מישהו הקים פה מפעל אבל להקים מפעל בשנתיים - -

משה גפני: מה זאת אומרת בעיה?

משה גפני: אני הולך לאשר את זה.

אופיר כץ: הולכים לאשר.

אופיר כץ: אני לא מבין איזו בעיה מייצרים פה.

משה גפני: למה אתה מייצר בעיה?

אופיר כץ: עושים פה דבר טוב.

משה גפני: אנחנו עלינו על בעיה שאתה הייתה צועק – רגע, מה קורה בסוף דצמבר?

משה גפני: פתאום הכל מפסיק?

משה גפני: עלינו על הבעיה הזאת ואנחנו מתקנים אותה.

אלכס קושניר: גפני, כשהחלטת הממשלה בדצמבר עברה אז, ביום האחרון לפני פיזור הכנסת, אני אמרתי שמדובר בהחלטה ריקה מתוכן, ועכשיו אנחנו רואים את זה כי מה שההחלטה הזאת עושה - -

תומר גלאם: אלכס, אני מאוד חולק עליך בנושא הזה כי אם אתה רוצה פוליטיקה – בוא נעשה פוליטיקה - -

אלכס קושניר: רגע תומר, תן לי להשלים.

תומר גלאם: - - לא, לא כי אם אתה רוצה פוליטיקה – בוא נעשה פוליטיקה.

תומר גלאם: תאמין לי, אני אלוף בפוליטיקה, עשיתי בית-ספר לגדולים וחזקים מכם.

תומר גלאם: מה שאני אומר לך בנימה אישית: החלטות ממשלה שעברו, רק שתדעו, להעביר החלטת ממשלה זה קשה.

תומר גלאם: לממש אותה זה עוד יותר קשה.

תומר גלאם: אבל אני, כראש עיר, הצלחתי לממש 60% מהחלטות הממשלה, גם הראשונה וגם השנייה.

תומר גלאם: יש מחלוקות - -

אלכס קושניר: תומר, אתה צודק אבל מה?

תומר גלאם: - - לא, אי אפשר - -

משה גפני: אבל אדוני ראש העיר, אתה לא יכול לבלבל אותו.

תומר גלאם: אדוני, אני יודע שאני לא יכול לבלבל אותו אבל הוא לא יכול לבלבל את הציבור.

אלכס קושניר: אדוני היושב-ראש - -

קריאות: - - -

משה גפני: עם כל הכבוד, אלכס הוא מישראל ביתנו ואני מכבד אותם.

תומר גלאם: סליחה, הוא גם אשקלוני אז בכלל...

אלכס קושניר: אפשר להמשיך?

אלכס קושניר: תומר, אני רוצה להגיד לך שמה שאתה עושה בעיר, אתה עושה למרות הממשלה ולא בזכות הממשלה.

אלכס קושניר: בזכות היכולת שלך לדאוג לתושבים, ובאמת אני מצדיע לך.

אלכס קושניר: אבל רגע, יש שלושה נושאים שהעיר הזאת צריכה לקבל: 1.

אלכס קושניר: זה הטבות מס.

אלכס קושניר: 2.

אלכס קושניר: זה נושא של חוק עידוד השקעות הון.

אלכס קושניר: 3.

אלכס קושניר: מיגון.

אלכס קושניר: אתם תראו ששום דבר מזה לא יקרה.

אלכס קושניר: למה?

אלכס קושניר: כי לאף אחד לא באמת אכפת, ותומר צריך להפוך שולחן ולאיים פה על זה שהוא יעצור את הסכמי הגג רק כדי לקבל משהו.

אלכס קושניר: אז נשים את הדברים על השולחן - -

קטי קטרין שטרית: אז גם אותך עכשיו הסריטו ואנחנו נהיה פה כדי לעזור להם.

קטי קטרין שטרית: אנחנו נעזור להם.

אלכס קושניר: - - -

קטי קטרין שטרית: אנחנו נעזור להם.

קטי קטרין שטרית: אתה לוקח את זה לפוליטי – לא יהיה פוליטי.

קטי קטרין שטרית: אנחנו נהיה ענייניים.

אלכס קושניר: אין בעיה, אתם תעבירו משהו, אתם תעבירו הטבות מס - - -

קטי קטרין שטרית: זה לא יאומן.

קטי קטרין שטרית: אנחנו מעבירים את זה על אפך ועל חמתך.

קטי קטרין שטרית: אנחנו נעביר את זה היום.

אלכס קושניר: מה שמעניין אתכם זה - - -

משה גפני: תודה רבה.

משה גפני: קרן ברק, בבקשה ואם אפשר רק בקצרה.

קרן ברק: התקנות האלה אמורות לעבור היום כמה שיותר מהר וחזק.

קרן ברק: אני הגשתי את הצעת החוק הזאת גם בכנסת הזאת וגם בכנסת הקודמת, כשמשרד האוצר לא הצליח להביא את זה לכאן בתור תקנות, אז החתמנו את כל סיעות הבית והגשנו את זה בכנסת הקודמת וגם בכנסת הזאת, ואני שמחה שזה הגיע בצורה הזאת.

קרן ברק: כמובן שאני חושבת שזו העת לחזק את אשקלון.

קרן ברק: אם לפני כן מישהו טעה ושאל שאלות, אז אחרי סבב הלחימה הזה אני חושבת שאף אחד לא יכול לפצות פה ולהגיד איזו שהיא מילה בנושא הזה.

קרן ברק: ולכן, אנחנו צריכים לחזק את העיר הזאת בכל דרך אפשרית, קושניר.

קרן ברק: אנחנו נעשה כל מה שאנחנו יכולים למען העיר הזאת, לא צריך ללמד אותנו, אנחנו חיים ונושמים אותה, ואנחנו נעשה כל מה שאנחנו יכולים כדי לתמוך בה.

קריאות: - - -

משה גפני: אני מעיר לכולם, יש לנו סדר יום עמוס.

קרן ברק: - - - יש ברוך הם ראש עיר שדלתו פתוחה לכל משרדי הממשלה ולכל הוועדות והוא יודע לעשות את העבודה טוב ממך אפילו.

אלכס קושניר: כן?

אלכס קושניר: שבע שנים לא עשיתם כלום.

אלכס קושניר: - - - תושבי אשקלון והעוטף, זאת הייתה תקופה שקטה.

קרן ברק: אני כמובן רוצה – ואנחנו לא צריכים עזרה, קושניר – לי חשוב שזה יעבור היום, וכמובן שאני חוזרת על מה שאמרתי קודם, שאם היה אפשר להסתכל על התחום הכללי ולהעביר אותו ל-2023 כי זה הסכום הנכון, זה הדבר הנכון לעשות היום, כי לא יכנסו היום מפעלים ולא יכנסו השקעות בחצי השנה הקרובה, וזה הדבר הנכון לעשות מבחינה תקציבית.

קרן ברק: אם אתם חושבים שזה בלתי אפשרי מבחינה משפטית, נעביר את זה ל - - -

משה גפני: טוב קרן, תכף נראה איך אנחנו מתגברים על זה.

משה גפני: תודה.

משה גפני: מיכל, בבקשה.

מיכל מרים וולדיגר: אני רוצה להוסיף בעניין אשקלון – נכון, דיברנו היום על אזורי התעשייה אבל לא פחות חשוב זה נושא המיגון.

מיכל מרים וולדיגר: דיברתי היום בבוקר עם עמיחי סיבוני, שהוא חבר מועצה, שדיבר איתי על מעל 4,000 בתי אב, אם אני לא טועה, שנמצאים באשקלון בשכונות הוותיקות ללא מיגון, והדבר הנורא הזה שאין שם מיגון.

מיכל מרים וולדיגר: אני הבנתי שהייתה החלטת ממשלה עוד לפני החלטת הממשלה הזאת, מפברואר 2020, שדיברה על הנושא הזה, דיברה על התחדשות עירונית וכן על הנושא של להעביר עוד תוספת של 25% קרקעות.

מיכל מרים וולדיגר: אני חושבת שזה דבר מאוד-מאוד חשוב.

מיכל מרים וולדיגר: אני לא יודעת אם לפני או אחרי הנושא שאנחנו מדברים עליו היום אבל כאן מדובר בחיי אדם, מדובר בבריאות הנפש, מדובר בחוזק ובחוסן של התושבים באשקלון ואסור לזנוח את זה.

מיכל מרים וולדיגר: אז אבקש שגם את הנושא הזה אנחנו נביא לפה ונטפל בו.

מיכל מרים וולדיגר: תודה.

משה גפני: תודה רבה.

משה גפני: חברת הכנסת נירה שפק, בבקשה.

נירה שפק: אני רוצה להתייחס ולהצטרף למה שאמר איתמר רביבו, ראש מועצת חוף אשקלון.

נירה שפק: אני רוצה להגיד כמה דברים: קודם כל, הגיע הזמן שנגיד לעצמנו את האמת, ואנחנו עובדים בשיטת הפלסטר.

נירה שפק: אני שומעת את כולכם, כתושבת כפר עזה, חברת קיבוץ כפר עזה, אני אומרת לכם ש-20 שנה יורים על העוטף וכל פעם שמים פלסטר.

נירה שפק: מחכים שייפגעו ואז יראו.

נירה שפק: אשקלון – כבר מ"עמוד ענן" הייתה האמירה.

נירה שפק: "צוק איתן" – נאמר.

נירה שפק: תורגלו כל משרדי הממשלה לתרחישים שתומר חווה עכשיו ואנחנו חיכינו, והתושבים רק צוברים עוד הוצאות לממשלה.

נירה שפק: למה?

נירה שפק: כי מרכזי החוסן נפתחים, כי אנשים לא עומדים בעבודה שלהם, כי בורחים תושבים.

נירה שפק: כל הדברים האלה לא מקובלים.

נירה שפק: אומר לכם כאן איתמר רביבו אמירה על אשקלון וסביבתה.

נירה שפק: אני מבקשת להפסיק עם שיטת הפלסטר.

נירה שפק: מועצה אזורית חוף אשקלון חובקת את העיר אשקלון.

נירה שפק: אני כאן משהו אישי גם כמפקדת גזרה באוגדת עזה ב"צוק איתן" ו"עמוד ענן" – הגעתי לכל נפילה וכל דבר שקרה וניהלתי את העורף הצבאי והאזרחי באגודת עזה.

נירה שפק: חבר'ה, אנחנו באיחור של לפחות 15 שנים.

נירה שפק: ולכן, אזור התעשייה של מבקיעים, שהוא צמוד ומקיף את אזור התעשייה של אשקלון, מקבל את אותם דברים, וזה הזמן להחליט את כאן ועכשיו, ולא להגיד לאיתמר לחזור יומיים אחרי.

נירה שפק: אני אגיד עוד דבר – כדאי שנתעורר כי אם כולנו חווים את ההודעות שמגיעות אלינו, שאין בלוני נפץ על העוטף, תושבי עוטף עזה מתעדים כל אחד ואחד מהם תחת הכותרת: זה לא בלון.

נירה שפק: אז חבר'ה, הבלונים נופלים, נפלו אתמול, נפלו היום, נפלו שלשום.

נירה שפק: דובר כבאות ראשי מוציא הודעה: אני הנציג הרשמי וזה לא בלון, אז אני לא יודעת מה זה, אבל לנו יש בלוני נפץ ולכן, לא צריך לחכות.

נירה שפק: איתמר צריך לצאת מכאן עם בשורה לאנשיו שאתם ראויים וסופרים אתכם בממשלה ותקבלו את כל מה שצריך לקבל.

משה גפני: תודה רבה.

משה גפני: מיקי לוי, בבקשה.

ינון אזולאי: אנחנו רוצים להוסיף עכשיו – זה כלום, זה גרושים – להוסיף עכשיו את חוף אשקלון בתקנות ולבקש מהם שיעשו את זה עכשיו.

ינון אזולאי: אם אשקלון זה 11 מיליון אז הוא מדבר איתך על משהו מזערי.

משה גפני: תודה רבה.

משה גפני: מיקי לוי, בבקשה.

מיקי לוי: קטי תקשיבי, יקירתי וחברתי, ובשקט: אתם לוקחים את אשקלון כבת ערובה, עזבי אתכם מהשטויות.

מיקי לוי: אני אומר את זה פה, על השולחן.

מיקי לוי: 12 שנה יכולנו לתת כבר את כל מה שצריך לאשקלון, זה לא הסבב הראשון, כולל עוטף עזה וחבל שלא הבאתם את זה.

מיקי לוי: אני רוצה להגיד לך משהו: גפני וחברי הוועדה הזאת, באומץ רב – הממשלה גלגלה את הטבות המס ואף אחד לא רצה לגעת בתפוח האדמה הלוהט הזה מלבד הוועדה הזאת, שהוציאה את הממשלה מהבוץ.

מיקי לוי: אתה צריך לשים את זה על השולחן, חד-משמעית.

מיקי לוי: אם לא הוועדה הזאת, הטבות המס לא היו מגיעות עד היום.

מיקי לוי: עד היום.

מיקי לוי: ולכן, בואו לא נגלגל את זה הלאה.

מיקי לוי: יושב פה ראש עיר, הוא לא צריך לצעוק, אנחנו צריכים לצעוק.

מיקי לוי: ולכן, אני אומר שוב – זה היה תפוח אדמה לוהט ואנחנו הוצאנו אותו.

מיקי לוי: הוועדה הזאת, אדוני ראש העיר, בעוד דקה כולם יצביעו בעד.

מיקי לוי: אני מבטיח לך שכולם יצביעו בעד מכיוון שהנושא של העוטף לא נכנס בוועדה המסדרת ואנחנו רק נגיד שצריך להכניס גם את העוטף וזה וזה.

מיקי לוי: אבל אני, מכיוון שאני יושב פה כבר שש שנים, יותר משש שנים כבר ואני יודע בדיוק מה יקרה.

מיקי לוי: איך אמרת?

מיקי לוי: קשה מאוד להוציא אל הפועל החלטת ממשלה.

מיקי לוי: קשה עד כמעט בלתי אפשרי, יש אחדים כמוך שהצליחו להוציא.

מיקי לוי: חברי מהקואליציה, תשכנעו את חבר הכנסת יריב לוין, יושב-ראש הכנסת, להביא את מה שעבר אתמול במסגרת כהצעת חוק.

מיקי לוי: ברגע שזה יהיה הצעת חוק – תקשיב, אדוני ראש העיר, אני אומר לך: ממשלת ישראל אינה יכולה להתעלם מהצעת החוק.

מיקי לוי: עכשיו אנחנו נצביע בעד, זה ילך כן החלטת ממשלה, לא החלטת ממשלה, אני לא יודע מתי תראה את הסיוע ואת העזרה.

מיקי לוי: הדרך היחידה – ואני אומר לכם, בואו לא ניקח את אשקלון כבת ערובה, תעזבו את החוקים האחרים, ממילא יריב לוין לא יביא אותם, תעזבו את הוויכוחים הפוליטיים ותביאו רק את אשקלון.

מיקי לוי: תשכנעו את יריב לוין, אדוני היושב-ראש, רק חוק אחד להביא להצבעה בכנסת ואני מבטיח לכם שלא יהיה חבר כנסת אחד, קואליציה או אופוזיציה, כזה או אחר, לא יודע מה, שיצביע נגד.

מיקי לוי: הפתרון הוא חוק.

מיקי לוי: לכו ליריב לוין להעביר את זה למליאה.

משה גפני: תודה רבה מיקי.

משה גפני: קטי, בבקשה.

קטי קטרין שטרית: אני רוצה להזכיר לכולם, בעיקר לפקידים הנכבדים – אני רוצה להזכיר שבכל פעם שהסתכלנו על מסך הטלוויזיה, ראינו בכל פעם אזור התעשייה, אזור התעשייה, אזור התעשייה.

קטי קטרין שטרית: כל הזמן ראינו את זה ללא הרף, את המטחים הרבים.

קטי קטרין שטרית: בטוח אתם יודעים כמה מטחים, אני לא ספרתי, כבר אי אפשר היה לספור.

קריאה: ראינו את חברת חשמל בוערת, את קצא"א בוער...

קטי קטרין שטרית: ראינו כל-כך הרבה מפעלים ואני, אם הייתי בעלת מפעל, הייתי שואלת את עצמי למה אני צריכה לבוא למקום הזה עם כל-כך הרבה סכנות.

קטי קטרין שטרית: ואם לא נסייע ונעזור לשני ראשי הערים המצוינים האלה – אני מסתכלת על שני ראשי הערים המצוינים האלה באמת ובתמים – כמה שהם עמלים.

קטי קטרין שטרית: ראיתי אותך, תומר, הולך מנפילה לנפילה, ממקום למקום אבל תמיד שמרת על חיוך כי רצית לתת תקווה לאזרחים שהסתכלו עליך, לתושבי אשקלון כי היום עיניהם נשואות אלינו – איך אנחנו תופסים אותם בפוזיציה שאנחנו תופסים אותם מבלי להסתכל על זה ברמה הפוליטית אלא באמת לראות אותם בצערם, בכל מה שהם עברו.

קטי קטרין שטרית: ואני אומר לך, אני מצדיעה להם לא כחברת כנסת אלא כאזרחית מין השורה – אני מצדיעה להם על כל מה שקרה.

קטי קטרין שטרית: עכשיו, אני מסתכלת על ההשקעה, על נתינת המענק הזה ולתת את העדיפות – אני מסתכלת על זה לא כעל מתן כסף או מתן איזו שהיא הטבה.

קטי קטרין שטרית: אני מסתכלת על זה כהשקעה לצורך תנופה.

קטי קטרין שטרית: אם אנחנו רוצים שהמפעלים האלה יישארו או שיגיעו מפעלים חדשים – אנחנו חייבים להתייחס לזה.

קטי קטרין שטרית: מיקי, שמעתי גם את איתמר – הרי יש לו יותר מחמישה יישובים.

קטי קטרין שטרית: נירה, שימי לב כמה זה לא חזירי, כמה זה באמת אמתי.

קטי קטרין שטרית: הוא אומר: תנו לי לחמישה שנמצאים - -

קריאה: - - -

קטי קטרין שטרית: - - הוא מדבר על החמישה, שהם החמישה שממש נמצאים - -

נירה שפק: - - -

משה גפני: סליחה, מה הדיאלוג הזה?

משה גפני: לא מנהלים את הדיאלוג הזה.

משה גפני: תגידי את דעתך, וזהו.

קטי קטרין שטרית: כל הכבוד למשרד האוצר וגם למשרד הכלכלה.

קטי קטרין שטרית: אני יודעת שנעשתה פה עבודת מטה והגעתם למסקנה הנכונה, כי מה שנקבל – אני תמיד אומרת: תסתכל על המניעה, תעבוד באופן של למנוע – למנוע מפעלים מלהיסגר, למנוע מחברות שייקחו את החברות שלהם למרכז הארץ – חד-משמעית כי אם לא ניתן את ההעדפה הזאת, הם פשוט יקומו וילכו למקום אחר ונצטרך להשקיע באשקלון ובחוף אשקלון.

משה גפני: תודה.

משה גפני: יפעת שאשא ביטון, בבקשה.

יפעת שאשא ביטון: תודה, אדוני היושב-בראש.

יפעת שאשא ביטון: אני מוכרחה לומר שאני נדהמת – אנחנו יושבים כאן כאילו היום הגענו למדינת ישראל כאילו שרק בסבב האחרון היא מותקפת – היא מותקפת כבר כמה סבבים.

יפעת שאשא ביטון: כשעוד הייתי שרה לפני שנתיים הייתי שם ועוד לפני כן הייתי שם.

יפעת שאשא ביטון: אשקלון מותקפת פעם אחר פעם.

יפעת שאשא ביטון: ראש העיר בכלל לא היה צריך להגיע לכאן כדי לקבל את מה שאנחנו אמורים להצביע עליו וגם לא ראש המועצה.

יפעת שאשא ביטון: אנחנו היינו צריכים לעשות את זה, כשהם ממשיכים לעשות את העבודה שהם עושים בבית שלהם.

יפעת שאשא ביטון: אז אני חושבת שבמקום לספר כמה אנחנו עכשיו אמפתיים והכל – אגב, אנחנו עושים את זה מאוחר מדי, והגיע הזמן שנעשה את זה ונצביע.

יפעת שאשא ביטון: אין טעם - - -

משה גפני: תודה רבה.

משה גפני: גלעד קריב, בבקשה.

משה גפני: אם אפשר בקצרה.

גלעד קריב: ממש בקצרה – בקשה אליך, אדוני היושב-ראש:

גלעד קריב: די ברור שיש כאן אבסורד עם המועצה האזורית, ואני רוצה לבקש ממך לפנות לאוצר, כולל אולי לשלוח אותם לעשות שיעורי בית כי מדובר בכמה מיליונים ספורים - -

משה גפני: ביקשתי מהם.

גלעד קריב: - - אני רוצה להציע שאתה, כיו"ר הוועדה, תודיע להם שלא יגיע העניין של אשקלון ללא חוף אשקלון, שיצאו - - -

תומר גלאם: הלכתם רחוק מדי.

קריאות: תומר, תומר - - -

גלעד קריב: תומר, אתה אחד מגיבורי הימים האחרונים - -

תומר גלאם: אני לא גיבור, התושבים שלי גיבורים.

תומר גלאם: אני עובד את העבודה שלי.

גלעד קריב: תומר, אתה צודק, ואנחנו נדאג שההצעה על אשקלון תאושר אבל אנא - -

משה גפני: ביקשתי מהם, נראה ונשמע תכף.

גלעד קריב: אדוני, עוד שנייה - -

משה גפני: אני לא אעכב את אשקלון, שלא תהיה טעות אבל אני ביקשתי מהם על חוף אשקלון – אני רוצה לעזור לאיתמר רביבו ולתושבים שלו.

גלעד קריב: אדוני היושב-ראש, אם נצא מפה היום בלי עניין חוף אשקלון אז זה לא ייסגר אבל רק עוד דבר אחד: ראש המועצה האזורית אשכול, גדי ירקוני, אומר שלשמחתנו אושרה הנחה בארנונה לתושבי אשקלון על רקע המבצע.

גלעד קריב: ראשית, אני מברך על זה - -

תומר גלאם: אני לא יודע מאיפה ממציאים את כל הסיסמאות.

תומר גלאם: עד היום לא נגב וגליל, לא אזור עדיפות לאומית א' ולא שום דבר קיבלה תמיכה העיר אשקלון למעט אותן החלטות ממשלה.

תומר גלאם: אני לא יודע מה הסיפורים שמספרים, בסדר?

גלעד קריב: תודה רבה.

קריאה: תומר, אתה רואה שאני צודק?

תומר גלאם: אמרתי למעט החלטות ממשלה, תקשיב עד הסוף.

יפעת שאשא ביטון: - - -

גלעד קריב: תומר, יש פה הצדעה מוחלטת לתושבי אשקלון אבל צריך את התושבים שמגיעים אליכם גם - - - צריך לבוא ולומר שלא הגיוני שהאוצר יביא לפה הצעה על אשקלון ולא על מועצה אזורית חוף אשקלון.

גלעד קריב: מה זה ה"הפרד ומשול" הזה?

משה גפני: תודה רבה.

משה גפני: עודד פורר, בבקשה.

עודד פורר: אני מוותר.

משה גפני: בצלאל סמוטריץ', בבקשה.

משה גפני: ברוך הבא.

בצלאל סמוטריץ': אני גם מוותר...

בצלאל סמוטריץ': אולי במשפט: רציתי קודם כול לברך אותך על מינויך ליושב-ראש הוועדה.

משה גפני: תגיד לי, זה כבר משהו אנכרוניסטי.

משה גפני: איפה היית כל הזמן, בהר הבית?

משה גפני: אתה לא עולה להר הבית.

בצלאל סמוטריץ': למה אתה עושה את זה?

בצלאל סמוטריץ': מפאת כבודי ומאהבתי הגדולה אליך...

משה גפני: בסדר, בסדר, אני חוזר בי.

בצלאל סמוטריץ': מעטות הפעמים, ואנחנו כולנו פוליטיקאים ויודעים להיות אנשים צינים – אני חושב שהדברים שיצאו מין הלב של ראש עיריית אשקלון הם לא משהו שאפשר להתעלם ממנו.

בצלאל סמוטריץ': אני מכיר את התעשייה בתוך העיר עצמה לא יום ולא יומיים ואני חושב שיש הרבה ראשי ערים טובים והרבה ערים טובות אבל קשה למצוא אח ורע למה שקורה באשקלון בשנים האחרונות.

בצלאל סמוטריץ': ונכון, אמרו פה אחרים - - - הרבה פעמים למרות מכשולים של ממשלה ולפעמים סתם בבירוקרטיה פושעת ולפעמים יותר מזה, למרות התנהלות של הממשלה, ואני חושב שהדברים שיוצאים כאן מהלב לא יכולים להשאיר אותנו אדישים.

בצלאל סמוטריץ': אני אומר גם לאנשי האוצר: כולנו מכירים מגבלות ומסגרות.

בצלאל סמוטריץ': אי אפשר לשלוח חיילים לחזית ולשלוח אותם לבנות את הארץ ולעשות את העבודה בסוף בשמנו כי ככה זה עובד, יש חלוקה של שלטון מרכזי, שלטון מקומי, ואז להחזיר אותם לשחות לבד ולא לתת להם את הכלים המינימליים שנדרשים כדי לייתר את אותה תנופת פיתוח, וזה באמת יכולת עמידה וחוסן של אשקלון, ולא רק.

בצלאל סמוטריץ': כל האזורים האלה מצויים בהם, אז אני תומך בכל פה בתומר ובדבריו, ומבקש שנאשר את זה עכשיו ושנעשה כל מה שאפשר כדי שזה לא יתעכב כאן.

בצלאל סמוטריץ': ביחס לחוף אשקלון – אני לא מצליח להבין את היכולת המשפטית.

בצלאל סמוטריץ': בדרך כלל משפטנים הם אנשים מאוד – כל הרציונל של ההחלטות האלה לסוגיהן לדבר בשפה של קווי רוחב גיאוגרפיים.

בצלאל סמוטריץ': אין יכולת אמתית לייצר את האבחנה ולהגיד: אשקלון כן, וכל מה שעוטף אותה לא.

בצלאל סמוטריץ': אני, בשונה ממה שהוצע כאן קודם, אני לא זוכר מי אמר את זה – אני לא חושב שנכון שנהפוך את אשקלון לבת ערובה, ונדמה לי איתמר, שגם אתה לא מבקש את זה.

בצלאל סמוטריץ': את אשקלון צריך לאשר כי חס וחלילה אנחנו לא רוצים "גם לי גם לך לא יהיה".

בצלאל סמוטריץ': אנחנו צריכים לקבל החלטה בעצמנו, כוועדת הכספים, ואתה יודע, יושב-הראש, שצריך להפעיל מנופים ולא רק להיות נחמד ולתקן את העיוות הזה שאמרתי – מדובר כאן בעיוות משפטי, אין כאן איזה שהוא עיוות הגיוני או מוסרי, ולוודא שחוף אשקלון נכנסת כמה שיותר מהר לאירוע כי - - -

משה גפני: בצלאל, תודה רבה.

משה גפני: אחרון הדוברים, לפני שאני עובר להצבעה, חבר הכנסת אופיר כץ, בבקשה.

שגית אפיק: צריך להקריא כי שונה הנוסח, הוא יותר קצר.

משה גפני: בסדר.

אופיר כץ: תודה רבה אדוני היושב-ראש.

אופיר כץ: אדוני ראש העיר, היום אנחנו יוצאים מפה עם בשורה חשובה לך ולתושבי העיר אשקלון ולמינוף שלה.

אופיר כץ: לא צריך להתייחס פה לכל מיני אנשים שמנסים לקלקל רק מטעמים ואינטרסים צרים, התרגלנו לזה, ולא נתייחס.

אופיר כץ: הצבת את המטרה שלך והשגת אותה, וזו בשורה גדולה.

אופיר כץ: גם אתמול ראינו אותך בוועדה המסדרת, ואתה באמת עובד סביב השעון, ואני גם מבין את התסכול שלך ואת הדברים שדיברת, שנראה לך שזה דברים שאתה צריך לקבל מובן מאליו ואתה צריך לבוא ולפה עוד פעם ועוד פעם ולהיאבק על זה אבל בשורה התחתונה אתה מצליח, והיום עוד מטרה שסימנת, אתה משיג לטובת העיר שלך וזה דבר גדול.

אופיר כץ: אני רוצה גם להודות לשר האוצר, ליושב-ראש הוועדה וליועצת המשפטית שעלו על הנקודה הזאת של הפספוס של השנים, וכך שאנחנו מצליחים להעביר את שני הדברים ביחד.

אופיר כץ: אדוני היושב-ראש, אני מבקש שני דברים: 1.

אופיר כץ: שנקבע דיון על מנת שאשקלון לא תופרד מהתקנה הקודמת כדי שהם במהלך השנים הבאות הם ירוצו ביחד כי אם הוא ימצא את עצמו מחפש את אזור התעשייה צפוני לבד כל פעם מחדש, זה יהיה לו הרבה יותר קשה וזה מסוכן להשאיר את זה לבד.

אופיר כץ: אני חושב שצריך להצמיד את זה, וכבר בחודשים הקרובים לקבוע את הדיון לשנים הבאות.

אופיר כץ: בנוסף, מאחר וראש המועצה של חוף אשקלון הכיר את הנושא הזה רק עכשיו ועוד לא הספיק – אני חושב שאפשר לבקש מהאוצר שישבו איתו כבר בימים הקרובים, שנראה כמה זה עולה ויעבירו דיווח לוועדה כבר בשבוע הבא כמה זה עולה ואיך אפשר - - -

משה גפני: טוב, תודה רבה.

ינון אזולאי: שבו איתו ותדווחו לנו מה העלות - -

משה גפני: הבנו.

משה גפני: תומר, אני אתן לך.

משה גפני: אני רק רוצה להגיד לחברי הוועדה למה אנחנו הולכים להצביע: אנחנו נצטרך להקריא את התקנות החדשות עכשיו מחדש, לפי מה הגיע עכשיו, ואני רוצה להגיד לכם כדלהלן: אני מבקש לקבל תשובה בקשר לחוף אשקלון.

משה גפני: אני אבקש בתוך תקופה קצרה שתעבירו לי תשובה.

משה גפני: לפי מה שעלה כאן, זה נראה אבסורד – חוף אשקלון זה מקום שטווח מאוד בעניין הזה.

משה גפני: הוא לא כסף גדול ואני מבקש תשובה, אם אתם יכולים בתוך שבוע, שבועיים - -

קריאה: שבוע, שבוע.

משה גפני: - - בתוך שבוע לא יהיה אבל לא משנה – שבוע, בסדר.

משה גפני: אנחנו פה ואני מבקש תשובה על העניין הזה.

משה גפני: אני קובע ישיבה עכשיו ב-25 באוגוסט בעזרת השם, על עידוד השקעות הון, י"ז באלול - -

קריאה: לא בטוח שהכנסת פעילה בתאריך הזה.

קרן ברק: זה בשבועיים האחרונים של אוגוסט ואין כנסת.

קרן ברק: זה או עד ה-15 או אחרי...

משה גפני: בתחילת ספטמבר זה חגים.

משה גפני: בסדר, נקבע ב-13 בספטמבר, ז' בתשרי, עשרת ימי תשובה.

משה גפני: תומר, אתה משיג את שלך וזה נכון מה שאופיר אמר.

משה גפני: אני קובע את הישיבה הזאת על חוק עידוד השקעות הון.

משה גפני: אני אבקש מהיועצת המשפטית – אני מבקש להכין חוק ולהפוך את חוק עידוד השקעות הון להוראת קבע.

משה גפני: עם כל הכבוד, אם אנחנו נסתמך עליהם, אני לא יודע לאן אנחנו נגיע.

משה גפני: אני מבקש להפוך את זה לחוק קבוע, וממילא הנושא של אשקלון לא יהיה שונה מאשר כל האחרים גם בגלל הדיון הזה, שאנחנו מקיימים אותו, גם בגלל חוף אשקלון, אם לא נגיע לפתרון בשבוע הזה שעליו דיברנו וגם להכין הצעת חוק.

משה גפני: ובאמת, חברי הוועדה כולם, ללא יוצא מין הכלל, תומכים בזה ומעריכים מאוד את אנשי אשקלון ואת ראש העיר שלה, זה ברור לגמרי.

משה גפני: אני מציע את זה כחלק מההחלטה, ואני אבקש היום להצביע על מה שהביאו לנו כי אין לנו ברירה אחרת מכיוון שאם לא נצביע על זה, יכולה להיות התפתחות, אנחנו במזרח התיכון - -

גלעד קריב: אדוני, השאלה אם בהחלטה המסכמת תכניס את עניין חוף אשקלון.

משה גפני: אז אמרתי שאני מבקש בתוך שבוע תשובה לעניין של חוק אשקלון.

משה גפני: גלעד, אני רק רוצה שתדע שלא מדובר על הצעת חוק, שבהצעת החוק הזאת אתה יכול להכניס את חוף אשקלון ולפתור את הבעיה.

משה גפני: אין מציאות כזאת, הם יכולים למשוך.

משה גפני: אמרה שגית היועצת המשפטית שהם יכולים למשוך להגיד שיש שם סוציו-אקונומי גבוה.

גלעד קריב: שיהיה ברור שכל חברי הוועדה פה תומכים - - -

משה גפני: תומר גלאם, אם אפשר בקצרה, אני צריך לעבור לסעיף הבא.

תומר גלאם: קודם כול אני רוצה לומר תודה לאדוני היושב-ראש, כולם כולל כולם.

תומר גלאם: אתמול ראינו גם בוועדה המסדרת, מכל המגזרים, מכל המפלגות, את הקונצזנוס, כולם נרתמו למען אותה הצעת חוק, ופה באמת צריך להפריד ולא להתווכח מי הביא, מי הגיש ומי לא הגיש.

תומר גלאם: זה צו השעה וצריך לקדם את זה.

תומר גלאם: אני רוצה להודות לשר האוצר, לשר הכלכלה, שבתקופה מאוד מאתגרת שעבדנו ביחד כדי להביא את ההחלטה הזאת לידי מימוש – ותדעו לכם שפה אנחנו עושים צעד נוסף והכרה למען תושבי אשקלון.

תומר גלאם: לתושבים היקרים שלי, אני רוצה לפנות מפה ולומר להם שכמו שהובלתי והייתי בכל הדרך נחוש כדי שתקבלו את מה שמגיע לכם, אני אמשיך להגיע לפה, אני אמשיך לבקר אתכם ולעשות הכל כדי שהתושבים יקבלו את מה שמגיע להם בזכות ולא בחסד.

משה גפני: רק תגיד לי לפני שאתה מגיע כי כשאתה מגיע, אתה בטח דורש משהו אז שאני אהיה מוכן.

תומר גלאם: האמת שבמקרה שלך זה נסגר בטלפון אז אני לא צריך להגיע.

משה גפני: בסדר.

משה גפני: שתדעו, איתמר רביבו – אני נוגע בדבר מכיוון שאבא שלו היה ראש המועצה של אופקים והיינו חברים טובים.

משה גפני: בבקשה.

איתמר רביבו: תודה רבה.

איתמר רביבו: רק משפט אחד, ברשותכם, כדי להקדים את המאוחר: שמעתי את האמירות לגבי הסוציו.

איתמר רביבו: היישוב נתיב העשרה, סוציו 9, סמוך-גדר.

איתמר רביבו: במהלך הסבב, ירי נ"ט שפגע בג'יפ של צה"ל במקום שבו נהרג לצערנו החייל עומר דוד ז"ל – במקום הזה אמרו לקום אזור תעשייה.

איתמר רביבו: עכשיו, בואו תגידו לי מה זה משנה ולמי זה משנה שהמקום הוא סוציו 9 ואמור לקום שם אזור תעשייה.

איתמר רביבו: זו פגיעה ישירה, המקום חשוף בצורה ישרה, לא בירי נ"ט - -

קריאה: והעובדים מגיעים מהרשויות - -

איתמר רביבו: נכון.

איתמר רביבו: אז אני אבקש לצורך הדיון העתידי על סוציו – גם אם - - - היה גר בסמוך-גדר, גם הוא היה מקבל הטבות.

משה גפני: איתמר, זה לא כל-כך עתידי.

משה גפני: אני מבקש שכשנסיים את הישיבה תשב אתם ותקבע כי אני רוצה בעוד שבוע – יכול להיות שנוכל להביא את זה אם אתה מגיע להסכמה אתם.

משה גפני: בכל מקרה, יתקיים דיון כללי לגבי הנושא הזה והנושא של חוף אשקלון, זה זוכה לאהדה פה, בוועדה.

איתמר רביבו: תודה.

איתמר רביבו: אני לא מכיר את הפרוצדורה – במידה ואין הסכמה?

קריאה: תעדכן אותנו.

משה גפני: צריך אותם, בגלל זה יש תקנות.

משה גפני: אם לא – זה חקיקה.

משה גפני: תודה רבה.

משה גפני: מי מקריא את התקנות כפי שהן נוסחו?

שגית אפיק: "תקנות לעידוד השקעות הון (שינוי התוספת השנייה לחוק) (הוראת שעה), התשפ"א2021 בתוקף סמכותנו לפי סעיף 40ד(ב) לחוק לעידוד השקעות הון, התשי"ט-1959 (להלן – החוק), ובאישור ועדת הכספים של הכנסת, אנו מתקינים תקנות אלה" – אני מוסיפה תקנה נוספת שלא הופיעה בנוסח המקורי: "תיקון התוספת השנייה לחוק: בתוספת השנייה לחוק, בחלק ג' בסעיף 2 במקום עד יום כ"ז בטבת התשפ"א (31 בדצמבר 2021) יבוא: עד יום 31 בדצמבר 2023 ונוסיף גם את התאריך העברי.

שגית אפיק: זו הארכה של כלל התוספת ביחס לאזורי פיתוח א' עד סוף 2023.

שגית אפיק: הוראת שעה 2.

שגית אפיק: (א) בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2022), יראו כאילו בתוספת השנייה לחוק, בחלק א', תחומי אזור פיתוח א', אחרי פסקה (3) בא – "(3א) נוסף על האמור בפסקה (3) לעניין נפת אשקלון – גם אזורי תעשייה מרחביים בתחומי רשות מקומית שבה רמה חברתית כלכלית נמוכה לפי אשכול 5." זהו.

שגית אפיק: כל היתר ירד ונתקן את התאריך העברי בהתאמה.

משה גפני: מי בעד אישור התקנות לעידוד השקעות הון, כפי שהוקראו על-ידי היועצת המשפטית?

משה גפני: מי נגד?

משה גפני: מי נמנע?

משה גפני: התקנות אושרו.

משה גפני: התקנות אושרו.

משה גפני: אני מברך אותך, אדוני ראש העיר.

משה גפני: תודה רבה.

משה גפני: איתמר, אני מבקש שתשב אתם ותראה מה ניתן לעשות עם חוף אשקלון.

משה גפני: תודה רבה.

משה גפני: הישיבה נעולה.